**Zápisnica**

z ôsmeho zasadnutia Obecného zastupiteľstva v Rúbani, konaného

dňa 25. októbra 2019 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Zoltán Ešek svoju neúčasť ospravedlnil.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským – Óvoda, Rúbaň – Fűr č. 407 za školský rok 2018/2019
5. Všeobecne záväzné nariadenie Obce Rúbaň č. 5/2019 o zrušení Všeobecne záväzného nariadenia Obce Rúbaň č. 8/2003
6. Dohoda o spoločnom školskom úrade
7. Rozpočtové opatrenie starostky obce
8. Návrh na V. úpravu rozpočtu obce Rúbaň na rok 2019
9. Zmluva o dielo č. 5/2019/mas
10. Rôzne
11. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Ing. Zoltána Tamašeka a Imricha Petríka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie PaedDr. Krístínu Pócsovú, Bc. Líviu Šámšonovú a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským – Óvoda, Rúbaň – Fűr č. 407 za školský rok 2018/2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským – Óvoda, Rúbaň – Fűr č. 407 za školský rok 2018/2019, ktorý tvorí prílohu zápisnice pod písmenom C.

Správu predkladá svojmu zriaďovateľovi riaditeľ školy v zmysle § 3 ods. 1 Vyhlášky Ministerstva školstva Slovenskej republiky č. 9/2006 Z. z. do 15. októbra príslušného kalendárneho roka. Riaditeľ školy je povinný zverejniť správu v škole na obvyklom mieste a na internetovej stránke ak je zriadená, najneskôr do 31. decembra. Správa obsahuje náležitosti v zmysle § 2 citovanej vyhlášky. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **69** zo dňa **25.10.2019**

Obecné zastupiteľstvo v Rúbani

**schvaľuje**

Správu o výsledkoch a podmienkach výchovno-vzdelávacej činnosti Materskej školy s vyučovacím jazykom maďarským Óvoda, Rúbaň – Fűr č. 407 za školský rok 2018/2019

**5/ Všeobecne záväzné nariadenie Obce Rúbaň č. 5/2019 o zrušení Všeobecne záväzného nariadenia Obce Rúbaň č. 8/2003**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Všeobecne záväzné nariadenie Obce Rúbaň č. 5/2019 o zrušení Všeobecne záväzného nariadenia Obce Rúbaň č. 8/2003, ktorý tvorí prílohu zápisnice pod písmenom D. Dôvodom je vyradenie základnej školy zo siete škôl a školských zariadení ku dňu 31.8.2019. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 07.10.2019. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 21.10.2019.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**.**70** zo dňa **25.10.2019**

Obecné zastupiteľstvo v Rúbani sa

**u z n i e s l o**

na VŠEOBECNE ZÁVÄZNOM NARIADENÍ OBCE RÚBAŇ číslo 5/2019 o zrušení Všeobecne záväzného nariadenia Obce Rúbaň č. 8/2003

**6/ Dohoda o spoločnom školskom úrade**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Dohoda o spoločnom školskom úrade, ktorý tvorí prílohu zápisnice pod písmenom E.

#### Návrh Dohody o spoločnom školskom obvode základnej školy bol obecným zastupiteľstvom v Strekove schválený dňa 26.09.2019.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec:*

* *dopyt k potrebe uzavretia dohody o spoločnom školskom úrade, keď rodičia berú deti na zápis aj na iné základné školy*

*PaedDr. Kristína Pócsová, poslanec:*

* *deti zo základnej školy v Strekove sa s radosťou zúčastnia kultúrnym programom na podujatiach obce*

*Ing. Štěpánka Zacharová, starostka obce*

* *ak by obec neuzatvorila dohodu o spoločnom školskom obvode v zmysle príslušného zákona, urobí tak Okresný úrad v sídle kraja,*
* *poďakovanie za ústretovosť učiteľov a žiakov základnej školy zo Strekova v súvislosti s poskytnutím kultúrneho programu na podujatiach obce Rúbaň*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **71** zo dňa **25.10.2019**

Obecné zastupiteľstvo v Rúbani

**1. ruší**

uznesenie obecného zastupiteľstva v Rúbani číslo 17/05042004 zo dňa 05.04.2004, ktorým schválilo  uzavretie dohody o spoločnom školskom obvode základnej školy pre vyučovací jazyk maďarský ročníky 5-9

***2.* schvaľuje**

podpísanie dohody o spoločnom školskom obvode základnej školy v zmysle ust. § 8 ods. 2 zákona číslo 596/2003 Z. z. o štátnej správe v školstve a školskej samospráve v znení neskorších predpisov medzi Obcou Rúbaň a Obcou Strekov

**7/ Rozpočtové opatrenie starostky obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rozpočtové opatrenie starostky obce, ktorý tvorí prílohu zápisnice pod písmenom F.

Rozpočtové opatrenie starostka obce vykonala v  súlade s platnou legislatívou a na základe poverenia obecného zastupiteľstva – uznesenie č. 230 zo dňa 28.06.2013. Princíp rozpočtového hospodárenia v podmienkach územnej samosprávy znamená, že obec je povinná hospodáriť v súlade so schváleným, respektíve upraveným rozpočtom. Obec môže rozpočtové prostriedky použiť len na účely, na ktoré boli v rozpočte schválené. V zmysle rozpočtového princípu hospodárenia územnej samosprávy je povinnosťou obce sledovať v priebehu rozpočtového roka vývoj hospodárenia podľa rozpočtu, najmä monitorovať vývoj plnenia príjmov a tomuto vývoju prispôsobiť čerpanie výdavkov. Zmeny schvaľuje príslušný orgán obce.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **72** zo dňa **25.10.2019**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 2/2019 zo dňa 30.09.2019 v zmysle uznesenia obecného zastupiteľstva č. 230 zo dňa 28.06.2013

**8/ Návrh na V. úpravu rozpočtu obce Rúbaň na rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na V. úpravu rozpočtu obce Rúbaň na rok 2019, ktorý tvorí prílohu zápisnice pod písmenom G. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na V. úpravu rozpočtu Obce Rúbaň na rok 2019 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bola zohľadnená skutočnosť plnenia rozpočtu a na základe týchto skutočností je navrhnutá táto zmena. Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k položke 0451 rutinná a štandardná údržba, a to, či navýšenie vo výške 6000 EUR bude dostačujúce na opravu chodníka*
* *spokojnosť s vysadenou zeleňou na záhonoch obce pred budovou kultúrneho domu, vo dvore základnej školy*
* *dopyt, ako sa použije zemina získaná výkopovými prácami pri oprave chodníka*

*Ing. Zoltán Tamašek, poslanec:*

* *poznámka k zemine, je to štrk, kameň*

*Ing. Štěpánka Zacharová, starostka obce*

* *vo výdavkovej časti návrhu na úpravu rozpočtu zvýšenie 6000 EUR je na opravu chodníka pri kultúrnom dome, nemáme skúsenosti s takýmito prácami, v prípade vyšších výdavkov budeme musieť tieto riešiť ďalšou úpravou rozpočtu,*
* *vykopanú zeminu plánujeme vyviesť na polia*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **73** zo dňa **25.10.2019**

Obecné zastupiteľstvo v Rúbani

**schvaľuje**

V. úpravu rozpočtu Obce Rúbaň na rok 2019

**9/ Zmluva o dielo č. 5/2019/mas**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o dielo č. 5/2019/mas, ktorý tvorí prílohu zápisnice pod písmenom H. Zmluva o dielo súvisí s predložením žiadosti o poskytnutie nenávratného finančného príspevku v rámci implementácie stratégie miestneho rozvoja vedeného komunitou z Programu rozvoja vidieka SR 2014 - 2020 pre opatrenie 7.2 Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie na projekt s názvom „Revitalizácia odvodňovacej priekopy komunikácie v obci Rúbaň“. Termín na podanie žiadosti je 30.11.2019

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **74** zo dňa **25.10.2019**

Obecné zastupiteľstvo v Rúbani

**schvaľuje**

Zmluvu o dielo č. 5/2019/mas uzatvorenú v zmysle § 536 a nasl. Obchodného zákonníka medzi zhotoviteľom: Mgr. Oľgou Csallovou, Vikárska 1077/15, 949 01 Nitra, 949 01, IČO: 50665171, DIČ: 1082953850 a objednávateľom: Obec Rúbaň, Rúbaň č. 27, 941 36 Rúbaň, IČO: 00309231, predmetom ktorej je poskytnutie špeciálnych služieb Externý projektový manažment pre prípravu (tvorbu) a implementáciu projektu: „Revitalizácia odvodňovacej priekopy v obci Rúbaň“

**10 Rôzne**

Starostka obce, Ing. Štěpánka Zacharová podala tieto informácie:

Dňa 18.9.2019 Okresný úrad Nové Zámky zorganizoval pre starostov obcí školenie zamerané na odbornú prípravu krízových štábov obcí.

Dňa 24.9.2019 sa konalo stretnutie starostov obcí so spoločnosťou ARRIVA Nové Zámky, a.s. v súvislosti s novo pripravovanými cestovnými poriadkami prímestskej autobusovej dopravy pre obdobie platnosti 2019/2020 za účasti zástupcu Úradu Nitrianskeho samosprávneho kraja.

Dňa 25.9.2019 rokovanie s obchodnou spoločnosťou Brantner Nové Zámky s.r.o. (zberová spoločnosť na separovaný odpad a spoločnosť na odvoz komunálneho odpadu. Zberová spoločnosť avizuje zvýšenie cien za svoje služby.

Dňa 25.9.2019 rokovanie s obchodnou spoločnosťou Vienna DC a.s. so sídlom v Rúbani v súvislosti s koncertom klasickej hudby v kaštieli.

Dňa 26.9.2019 sa konalo zasadnutie Dvory a okolie - združenie obcí, predmetom ktorého boli informácie ohľadne predkladania žiadostí o poskytnutie dotácií na podporu kultúry, športu a cestovného ruchu na Nitriansky samosprávny kraj.

Dňa 26.9.2019 sa konalo zasadnutie verejného sektora MAS - Dvory a okolie, na ktorom boli podané informácie o projektoch LEADER NSK a informácie o aktuálnom stave IROP.

Dňa 26.9. 2019 sa vykonal predbežný audit účtovníctva obce za účtovné obdobie január až august 2019.

Dňa 3.10.2019 bola Okresným riaditeľstvom hasičského a záchranného zboru v Nových Zámkoch v našej obci vykonaná kontrola vo veciach zvereného výkonu štátnej správy na úseku ochrany pred požiarmi.

Dňa 5.10.2019 sa konal v Châteu Rúbaň koncert klasickej hudby v rámci II. ročníka Medzinárodného hudobného festivalu Pro musica nostra Nitriensi, ktorý bol realizovaný pod záštitou predsedu NSK Milana Belicu. Organizovala ho štátna príspevková organizácia zriadená Ministerstvom kultúry Hudobné centrum v spolupráci s vybranými mestami a obcami Nitrianskeho kraja. Členmi Čestného festivalového výboru boli primátori a starostovia vybraných miest a obcí.

Dňa 10.10.2019 bola vykonaná oprava strechy,  výmena strešných okien a výmena balkónových dverí na bytovom dome so súpisným číslom 441, ktorý je vo vlastníctve obce.

Dňa 13.10.2019 sa v budove kultúrneho domu konalo slávnostné kultúrne podujatie so seniormi našej obce pod názvom Mesiac október – mesiac úcty k starším. So svojim programom vystúpili operetní speváci z Maďarska.

Dňa 17.10.2019 obec začala vykonávať opravu chodníka popri areálu kultúrneho domu a materskej školy (kisköz).

Dňa 18.10.2019 účasť na školení organizovaným Regionálnym vzdelávacím centrom v Nitre k exekučným konaniam.

Dňa 25.10.2019 sme si poctili manželský pár Bolya Ladislav a Margita z príležitosti oslavy 60. výročia ich sobáša a manželský pár Pócs Jozef a Margita z príležitosti oslavy 50. výročia ich sobáša.

Dňa 26.10.2019 sa v obradnej miestnosti obce (kultúrny dom) uskutoční privítanie našich novorodencov.

V našej obci geometrickým radom narastá záujem seniorov o umiestnenie v zariadeniach pre seniorov. Pri zostavovaní rozpočtu na najbližšie rozpočtové obdobia je našou povinnosťou klásť veľký dôraz na sociálnu oblasť.

Je možnosť predložiť žiadosť o poskytnutie dotácie na projekt WIFI pre Teba (wifi zóny a nová optika).

Poslanci sa jednotne vyjadrili, že žiadosť nepredložíme, zamietli túto možnosť.

Našou obcou boli podané žiadosti na podporu kultúry, športu a cestovného ruchu na rok 2020 na Nitriansky samosprávny kraj.

Predloženie návrhu na odkúpenie rodinného domu so súpisným číslom 32 a k nemu patriacich nehnuteľností do vlastníctva obce. Poslanci súhlasia, aby sa začali robiť úkony na odkúpenie nehnuteľností do vlastníctva obce.

Starostka obce dala priestor poslancom na tlmočenie nápadov, názorov.

*PaedDr. Kristína Pócsová, poslanec:*

* *dopyt k možnosti obnovenia multifunkčného ihriska*
* *dostala ponuku na zabezpečenie lístkov na divadelné predstavenie do Budapešti. Na základe prieskumu je záujem o 40 lístkov. Dopyt k možnosti uhradenia autobusovej prepravy na predstavenie do Budapešti*

*Ing. Štěpánka Zacharová, starostka:*

* *na multifunkčnom ihrisku boli už obcou vykonané opravy (oprava stĺpikov, výmena sietí, a pod.), úver obce na vybudovanie multifunkčného ihriska ešte nie je zaplatený*
* *obec je pri výkone samosprávy povinná zabezpečovať kultúrnu činnosť na území svojej obce*

V súvislosti s uhradením autobusovej prepravy na divadelné predstavenia do Budapešti bol predložený návrh na uznesenie, a to:

*Obecné zastupiteľstvo v Rúbani*

***schvaľuje***

*úhradu autobusovej prepravy osôb z Rúbane na divadelné predstavenie do Budapešti dňa 4.12.2019 v celkovej cene 250,00 EUR*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **75** zo dňa **25.10.2019**

Obecné zastupiteľstvo v Rúbani

**schvaľuje**

úhradu autobusovej prepravy osôb z Rúbane na divadelné predstavenie do Budapešti dňa 4.12.2019 v celkovej cene 250,00 EUR

*Ing. Zoltán Tamašek, poslanec:*

* *dopyt k možnosti vytvorenia parkoviska pred budovou COOP Jednoty*

*Ing. Štěpánka Zacharová, starostka:*

* *k možnosti vybudovania parkoviska pred budovou obchodu s potravinami je potrebné zvolať rokovanie s dotknutými osobami*

**11 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Ing. Zoltán Tamašek

Imrich Petrík

Zapisovateľka: Helena Kanyicsková